bgerp/bgerp — Issue #82: Бъдещи цени в 'catpr' и изтриване на обекти в този модул
Author: milengg
Created: 2011-10-12 08:06:29+00:00
State: open
Labels: catpr, Задача, Предложение

Когато имаме цени, които се отнасят за бъдещ период, предлагам целите редове да са със светлозелен шрифт. Актуалните (текущите, последните, с дата по-малка или равна на днес) цени трябва да са черни, както до сега, а миналите да са сиви и да е пропуснато наименованието, както е в момента.

Изтриването на обекти от този модул е по-сложно.

За ценовите групи на продуктите логиката е най-лесна, защото те се използват само като директен ключ в модула. Това означава, че е достатъчно да прикрепим плъгина `plg_Rejected` към `catpr_Pricegroups`, а плъгина `plg_LastUsedKeys` към модела `catpr_DiscountDetails` , като посочим полето `PricegroupsId` в `var $lastUsedKeys`. По този начин, използваните продуктови ценови групи ще могат да се 'reject'-ват, но няма да могат да се изтриват.

Предложението ми за хронологичните себестойности е следното:
- да могат да се добавят цени само за бъдещи дни или за днешен ден, но след предупреждение.
- вальора да е datetime, като времето е 0:00 за бъдещи периоди, и текущото време ако добавяме за днешния ден.
- в бъдещите периоди да не могат да се добавят два записа едновременно за един ден
- бъдещите себестойности да могат да се изтриват, но да не могат да се изтриват днешните или миналите. Ако искаме да променим себестойност за деня, тогава трябва да добавим нова себестойност за деня, която ще дойде с по-късен вальор (текущото време).
- документите за продажба и покупка, да имат вальор за цените, който да се определя по аналогичен начин. Ако е посочен ден, различен от днешния, цените да са към 0:00 на съответния дей, а ако е днешен ден, вальора да е текущото време.

Предложението за "Пакетите с отстъпки" е отново да използваме плъгина `plg_Rejected`, a `plg_LastUsedKeys` да закачаме към всеки документ, който използва отстъпките. (например продажба). Ценоразписите, трябва да бъдат документ, който да може да се ползва (изпраща), след като се активира. Когато се активира (не е в draft) документа не може да се изтрива, а само да се 'reject'-ва. Тази логика трябва да дойде от плъгина за документи.

- всички